stanford-oval/wikipedia huggingface dataset:
นพพล ละครพล
สโมสรอาชีพ > บุรีรัมย์ ยูไนเต็ด > ลำปาง (ยืมตัว)

ในวันที่ 29 มกราคม พ.ศ. 2562 นพพลได้ย้ายไปร่วมทีมลำปางในไทยลีก 2 ด้วยสัญญายืมตัว ต่อมาในวันที่ 9 กุมภาพันธ์ พ.ศ. 2562 ไทยลีก 2 นัดเปิดฤดูกาล 2562 นพพลประเดิมสนามนัดแรกให้กับสโมสรอย่างเป็นทางการ และช่วยให้ลำปางบุกไปชนะขอนแก่น เอฟซี ที่สนามกีฬากลางจังหวัดขอนแก่น 2–0 ต่อมาเขาพาทีมเก็บคลีนชีตส์ในนัดที่พบกับราชนาวี, สมุทรสาคร, แอร์ฟอร์ซ และอุบล ยูไนเต็ด ทำให้ลำปางไม่เสียประตูใน 5 นัดแรกของฤดูกาล ต่อมาในวันที่ 15 มีนาคม พ.ศ. 2562 นพพลเสียประตูแรกในลีกในนัดที่ลำปางบุกไปชนะเกษตรศาสตร์ที่สนามทีโอที 3–2
สโมสรอาชีพ > บุรีรัมย์ ยูไนเต็ด > นครปฐม ยูไนเต็ด (ยืมตัว)

ในเดือนกุมภาพันธ์ พ.ศ. 2563 นพพลถูกปล่อยยืมตัวให้กับนครปฐม ยูไนเต็ด สโมสรในไทยลีก 2
นพพล ละครพล เฝ้าเสาให้กับ นครปฐม ยูไนเต็ด 33 นัด โดยมีส่วนในการพาทัพ “เสือป่าราชา” จบอันดับ 3 ของตารางไทยลีก 2 ในฤดูกาลนั้น และพาทีมเข้ารอบเพลย์ออฟและรอบชิงชนะเลิศเพื่อเลื่อนชั้นสู่ไทยลีก 1 แต่น่าเสียดายที่ไม่สามารถพาทีมเลื่อนชั้นขึ้นไปเล่นในศึกไทยลีก 1 ได้
สโมสรอาชีพ > บุรีรัมย์ ยูไนเต็ด > กลับสู่บุรีรัมย์ ยูไนเต็ด

วันที่ 27 ตุลาคม พ.ศ. 2564 นพพลได้ลงเล่นนัดแรกให้แก่ทีมชุดใหญ่ของบุรีรัมย์ในการแข่งขันช้าง เอฟเอคัพ 2564–65 รอบ 64 ทีมสุดท้าย เขาเก็บคลีนชีตส์ช่วยให้ทีมบุกไปเอาชนะสโมสรแพร่ ยูไนเต็ดจากไทยลีก 2 ด้วยผล 3–0 ทำให้ทีมผ่านเข้าสู่รอบ 32 ทีมสุดท้ายได้สำเร็จ และในวันที่ 4 พฤษภาคม พ.ศ. 2565 เขาได้ลงเล่นในลีกนัดแรกให้แก่สโมสร ซึ่งเขาได้ลงเล่นในนัดปิดฤดูกาลที่ทีมบุกไปแพ้สุพรรณบุรี 2–1 แต่ทีมยังได้ฉลองแชมป์ไทยลีก ฤดูกาล 2564–65
ในไทยลีก ฤดูกาล 2565–66 เขาได้รับโอกาสลงสนามมากขึ้นในช่วงที่ศิวรักษ์ เทศสูงเนินบาดเจ็บ โดยในนัดที่บุกเอาชนะลำพูน วอร์ริเออร์ 2–0 เขาสามารถเก็บคลีนชีตส์ได้ นับเป็นคลีนชีตส์แรกของสโมสรในฤดูกาลนี้
ทีมชาติไทย > รุ่นอายุไม่เกิน 19 ปี

ในเดือนมิถุนายน พ.ศ. 2561 นพพลมีชื่อติดทีมชาติรุ่นยู-19 ในการแข่งขันฟุตบอลอาเซียนชิงแชมป์เยาวชนอายุไม่เกิน 19 ปี ที่ประเทศอินโดนีเซีย ต่อมาในเดือนตุลาคม พ.ศ. 2561 นพพลมีชื่อติดทีมชาติอีกครั้งในการแข่งขันฟุตบอลเอเชียเยาวชนอายุไม่เกิน 19 ปี ซึ่งจัดขึ้นที่อินโดนีเซียเช่นกัน
ทีมชาติไทย > รุ่นอายุไม่เกิน 23 ปี

ในเดือนมกราคม พ.ศ. 2562 นพพลถูกอาเลชังดรี กามา เรียกตัวติดทีมชาติรุ่นยู-23 ในนัดกระชับมิตรที่ไทยจะพบกับเกาหลีใต้ U23 และเหมยโจว ฮากกา สโมสรจากไชน่าลีก
ในวันที่ 28 กันยายน พ.ศ. 2562 นพพลมีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์
ในปี 2566 นพพล ละครพล กลับมามีชื่อติด ทีมชาติไทยรุ่นอายุไม่เกิน 23 ปี อีกครั้ง เพื่อสู้ศึกในรายการ เอเชียนเกมส์ 2023 ที่ประเทศจีน โดยนพพล ละครพล ลงสนามทุกนัดและพาทีมเข้ารอบ 16 ทีมสุดท้ายได้สำเร็จ ก่อนจะพลาดท่าแพ้อิหร่าน ไปด้วยสกอร์ 0-2
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | เอเชีย> ลงเล่น | เอเชีย> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| บุรีรัมย์ ยูไนเต็ด | 2563–64 | ไทยลีก | 0 | 0 | 0 | 0 | — | — | 0 | 0 | — | — | 0 | 0 |
| บุรีรัมย์ ยูไนเต็ด | 2564–65 | ไทยลีก | 1 | 0 | 2 | 0 | 1 | 0 | — | — | — | — | 4 | 0 |
| บุรีรัมย์ ยูไนเต็ด | 2565–66 | ไทยลีก | 15 | 0 | 3 | 0 | 1 | 0 | 0 | 0 | 0 | 0 | 19 | 0 |
| นครปฐม ยูไนเต็ด (ยืม) | 2563–64 | ไทยลีก 2 | 33 | 0 | 0 | 0 | 0 | 0 | — | — | — | — | 33 | 0 |
เกียรติประวัติ

ไทยลีก(3): 2564–65, 2565–66, 2566–67
ไทยเอฟเอคัพ(2): 2564–65, 2565–66
ไทยลีกคัพ(2): 2564–65, 2565–66
ราชวงศ์ปราสาททอง

| --- | --- |


พระราชอิสริยยศ: พระเจ้ากรุงศรีอยุธยา
ปกครอง:  อาณาจักรอยุธยา
เชื้อชาติ: ไทย
จำนวนพระมหากษัตริย์: 4 พระองค์
ประมุขพระองค์แรก: สมเด็จพระเจ้าปราสาททอง
ประมุขพระองค์สุดท้าย: สมเด็จพระนารายณ์มหาราช
ช่วงระยะเวลา: พ.ศ. 2173–2231
สถาปนา: พ.ศ. 2173
ล่มสลาย: 11 กรกฎาคม พ.ศ. 2231
ด ค ก
สมเด็จพระนารายณ์มหาราช
ราชวงศ์ปราสาททอง เป็นราชวงศ์ที่ 4 ครองอาณาจักรอยุธยาเป็นเวลา 58 ปี (พ.ศ. 2173 - พ.ศ. 2231) มีชื่อตามพระนามของสมเด็จพระเจ้าปราสาททอง ผู้สถาปนาราชวงศ์ด้วยการยึดอำนาจจากสมเด็จพระอาทิตยวงศ์ พระมหากษัตริย์พระองค์สุดท้ายในราชวงศ์สุโขทัย ราชวงศ์ปราสาททองได้ชื่อว่าเป็นยุคทองของอาณาจักรอยุธยา ราชวงศ์ปราสาททองมีพระมหากษัตริย์ครองราชย์ 4 พระองค์เป็นลำดับดังนี้
สมเด็จพระเจ้าปราสาททอง ผู้สถาปนาราชวงศ์ ครองราชย์(พ.ศ. 2173- 2199)
สมเด็จเจ้าฟ้าไชย (พ.ศ. 2199) พระราชโอรสในสมเด็จพระเจ้าปราสาททอง ครองราชย์ได้เพียง 9 เดือน ก็ถูกสมเด็จพระนารายณ์มหาราช(พระอนุชา) ร่วมกับสมเด็จพระศรีสุธรรรมราชา ชิงราชสมบัติและสำเร็จชีวิต
สมเด็จพระศรีสุธรรมราชา (พ.ศ. 2199) พระอนุชาของสมเด็จพระเจ้าปราสาททอง และเป็นพระเจ้าอาของสมเด็จเจ้าฟ้าไชย อยู่ในราชสมบัติได้เพียง 2 เดือน 20 วัน ก็สมเด็จพระนารายณ์มหาราชชิงราชสมบัติและสำเร็จโทษ
สมเด็จพระนารายณ์มหาราช (พ.ศ. 2199 - พ.ศ. 2231) พระราชโอรสในสมเด็จพระเจ้าปราสาททอง ครองราชย์ได้ 32 ปี
แผนผัง

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |  |  |  |  |
|   |   |   |   |   |   |   |   |   |   |   |   |  |  |  |  |
|   |   |  (1)   สมเด็จพระเจ้าปราสาททอง |  (1)   สมเด็จพระเจ้าปราสาททอง |  (1)   สมเด็จพระเจ้าปราสาททอง |  (1)   สมเด็จพระเจ้าปราสาททอง |  (1)   สมเด็จพระเจ้าปราสาททอง |  (1)   สมเด็จพระเจ้าปราสาททอง |   |   |  (3)   สมเด็จพระศรีสุธรรมราชา |  (3)   สมเด็จพระศรีสุธรรมราชา |  (3)   สมเด็จพระศรีสุธรรมราชา |  (3)   สมเด็จพระศรีสุธรรมราชา |  (3)   สมเด็จพระศรีสุธรรมราชา |  (3)   สมเด็จพระศรีสุธรรมราชา |
|   |   |  (1)   สมเด็จพระเจ้าปราสาททอง |  (1)   สมเด็จพระเจ้าปราสาททอง |  (1)   สมเด็จพระเจ้าปราสาททอง |  (1)   สมเด็จพระเจ้าปราสาททอง |  (1)   สมเด็จพระเจ้าปราสาททอง |  (1)   สมเด็จพระเจ้าปราสาททอง |   |   |  (3)   สมเด็จพระศรีสุธรรมราชา |  (3)   สมเด็จพระศรีสุธรรมราชา |  (3)   สมเด็จพระศรีสุธรรมราชา |  (3)   สมเด็จพระศรีสุธรรมราชา |  (3)   สมเด็จพระศรีสุธรรมราชา |  (3)   สมเด็จพระศรีสุธรรมราชา |
|   |   |   |   |   |   |   |   |   |   |   |   |  |  |  |  |
|   |   |   |   |   |   |   |   |   |   |   |   |  |  |  |  |
|   |   | (2)  สมเด็จเจ้าฟ้าไชย | (2)  สมเด็จเจ้าฟ้าไชย | (2)  สมเด็จเจ้าฟ้าไชย | (2)  สมเด็จเจ้าฟ้าไชย | (2)  สมเด็จเจ้าฟ้าไชย | (2)  สมเด็จเจ้าฟ้าไชย |   |   | (4)  สมเด็จพระนารายณ์มหาราช | (4)  สมเด็จพระนารายณ์มหาราช | (4)  สมเด็จพระนารายณ์มหาราช | (4)  สมเด็จพระนารายณ์มหาราช | (4)  สมเด็จพระนารายณ์มหาราช | (4)  สมเด็จพระนารายณ์มหาราช |
|   |   | (2)  สมเด็จเจ้าฟ้าไชย | (2)  สมเด็จเจ้าฟ้าไชย | (2)  สมเด็จเจ้าฟ้าไชย | (2)  สมเด็จเจ้าฟ้าไชย | (2)  สมเด็จเจ้าฟ้าไชย | (2)  สมเด็จเจ้าฟ้าไชย |   |   | (4)  สมเด็จพระนารายณ์มหาราช | (4)  สมเด็จพระนารายณ์มหาราช | (4)  สมเด็จพระนารายณ์มหาราช | (4)  สมเด็จพระนารายณ์มหาราช | (4)  สมเด็จพระนารายณ์มหาราช | (4)  สมเด็จพระนารายณ์มหาราช |
ดูเพิ่ม

รายพระนามพระมหากษัตริย์ไทย
| ก่อนหน้า |  | ราชวงศ์ปราสาททอง |  | ถัดไป |
| --- | --- | --- | --- | --- |
| ราชวงศ์สุโขทัย |  | ราชวงศ์ที่ปกครองกรุงศรีอยุธยา  (พ.ศ. 2173 - 2231) |  | ราชวงศ์บ้านพลูหลวง |
| ด ค กลำดับราชวงศ์ในประวัติศาสตร์ไทย |
| --- | --- |
สุโขทัย:  ราชวงศ์ศรีนาวนำถุม  ราชวงศ์พระร่วง 
อยุธยา:  ราชวงศ์อู่ทอง  ราชวงศ์สุพรรณภูมิ  ราชวงศ์สุโขทัย  ราชวงศ์ปราสาททอง  ราชวงศ์บ้านพลูหลวง 
ธนบุรี:  ราชวงศ์ธนบุรี 
รัตนโกสินทร์:  ราชวงศ์จักรี (ปัจจุบัน) 
ราชวงศ์ภายใต้การปกครองของสยาม:  ราชวงศ์ขุนหลวงพล  ราชวงศ์ศรีธรรมาโศกราช  ราชวงศ์ศรีวังสา  ราชวงศ์ติ๋นมหาวงศ์  ราชวงศ์ทิพย์จักราธิวงศ์  ราชวงศ์เทพวงศ์  ราชวงศ์สุวรรณปางคำ  ราชวงศ์กลันตัน 
| ด ค กอาณาจักรอยุธยา |
| --- | --- | --- |
| ราชวงศ์ |  อู่ทอง  สุพรรณภูมิ  สุโขทัย  ปราสาททอง  บ้านพลูหลวง  |  |
| เหตุการณ์สำคัญ |  สงครามพระเจ้าตะเบ็งชเวตี้  สงครามช้างเผือก  สงครามตีเมืองคัง  การเสียกรุงศรีอยุธยาครั้งที่ 1  สงครามยุทธหัตถี  คณะราชทูตสยามไปฝรั่งเศส พ.ศ. 2229  กบฏมักกะสัน  การปฏิวัติสยาม พ.ศ. 2231 การล้อมบางกอก  สงครามพระเจ้าอลองพญา  การเสียกรุงศรีอยุธยาครั้งที่ 2 การล้อมกรุงศรีฯ  |  |
| หลักฐานสำคัญ |  คำให้การชาวกรุงเก่า  คำให้การขุนหลวงวัดประดู่ทรงธรรม  จดหมายเหตุวันวลิต  จดหมายเหตุลาลูแบร์  พระราชพงศาวดารกรุงเก่า ฉบับหลวงประเสริฐ  |  |
รัพเพิร์สวีล-โยนา

| รัพเพิร์สวีล-โยนา |
| --- | --- |
   ตราอาร์ม
ประเทศ:  สวิตเซอร์แลนด์
รัฐ: ซังคท์กัลเลิน
เขต: See-Gaster
พื้นที่
 • ทั้งหมด: 22.17 ตร.กม. (8.56 ตร.ไมล์)
ความสูง: 409 เมตร (1,342 ฟุต)
ความสูงจุดสูงสุด (Eggwald, Wagen): 544 เมตร (1,785 ฟุต)
ความสูงจุดต่ำสุด (Busskirch): 407 เมตร (1,335 ฟุต)
ประชากร (ธ.ค. 2015)
 • ทั้งหมด: 26,875 คน
 • ความหนาแน่น: 1,200 คน/ตร.กม. (3,100 คน/ตร.ไมล์)
รหัสไปรษณีย์: 8640
เลข SFOS: 3340
รัพเพิร์สวีล-โยนา (เยอรมัน: Rapperswil-Jona) เป็นเทศบาลในรัฐซังคท์กัลเลิน ประเทศสวิตเซอร์แลนด์ ตั้งอยู่ติดทะเลสาบโอเบอร์ (Obersee) อาณาเขตประกอบด้วยเมืองรัพเพิร์สวีลและเมืองโยนา ซึ่งแต่ก่อนเป็นเทศบาลแยกกัน และต่อมารวมเป็นเทศบาลเดียวกันในปี ค.ศ. 2006
ราชวงศ์บ้านพลูหลวง

| --- | --- |


พระราชอิสริยยศ: พระเจ้ากรุงศรีอยุธยา
ปกครอง:  อาณาจักรอยุธยา
เชื้อชาติ: ไทย
จำนวนพระมหากษัตริย์: 6 พระองค์
ประมุขพระองค์แรก: สมเด็จพระเพทราชา
ประมุขพระองค์สุดท้าย: สมเด็จพระที่นั่งสุริยาศน์อมรินทร์
ช่วงระยะเวลา: พ.ศ. 2231-2310
สถาปนา: 11 กรกฎาคม พ.ศ. 2231
ล่มสลาย: 7 เมษายน พ.ศ. 2310
ด ค ก
ราชวงศ์บ้านพลูหลวง เป็นราชวงศ์ที่ 5 และเป็นราชวงศ์สุดท้ายที่ปกครองอาณาจักรอยุธยาก่อนการเสียกรุงศรีอยุธยาครั้งที่สอง ในปี พ.ศ. 2310 มีพระมหากษัตริย์ในราชวงศ์ทั้งสิ้น 6 พระองค์ โดยเริ่มตั้งแต่รัชกาลสมเด็จพระเพทราชาในปี พ.ศ. 2231 ถึงสมเด็จพระที่นั่งสุริยาศน์อมรินทร์ ในปี พ.ศ. 2310 รวมระยะเวลา 79 ปี
โดยชื่อราชวงศ์พลูหลวงนี้ มาจากชื่อบ้านพลูหลวง หมู่บ้านในแขวงเมืองสุพรรณบุรี อันเป็นถิ่นกำเนิดเดิมของสมเด็จพระเพทราชา โดยลำดับพระมหากษัตริย์ในราชวงศ์บ้านพลูหลวง มีดังนี้
สมเด็จพระเพทราชา - ครองราชย์พ.ศ. 2231 - พ.ศ. 2246  (15 ปี)
สมเด็จพระเจ้าสุริเยนทราธิบดี (พระเจ้าเสือ) - ครองราชย์พ.ศ. 2246 - พ.ศ. 2251 (5 ปี)
สมเด็จพระที่นั่งท้ายสระ (พระเจ้าท้ายสระ) - ครองราชย์ พ.ศ. 2251 - พ.ศ. 2275  (24 ปี)
สมเด็จพระเจ้าอยู่หัวบรมโกศ - ครองราชย์ พ.ศ. 2275 - พ.ศ. 2301 (26 ปี)
สมเด็จพระเจ้าอุทุมพร - ครองราชย์พ.ศ. 2301 (2 เดือน)
สมเด็จพระที่นั่งสุริยาศน์อมรินทร์ (พระเจ้าเอกทัศ) - ครองราชย์พ.ศ. 2301 - พ.ศ. 2310 (9 ปี)
อาณาจักรอยุธยาภายใต้ราชวงศ์บ้านพลูหลวงอ่อนแอลงเรื่อย ๆ ด้วยมีความขัดแย้งตลอดราชวงศ์ ผู้คนแตกแยกเป็นฝักเป็นฝ่าย เช่น การชิงราชสมบัติเมื่อการสิ้นพระชนม์ของสมเด็จพระที่นั่งท้ายสระ ระหว่างพระโอรสของสมเด็จพระที่นั่งท้ายสระ กับสมเด็จพระเจ้าอยู่หัวบรมโกศ ที่กินระยะเวลายาวนานถึง 1 ปี  หรือการช่วงชิงราชสมบัติมาจากสมเด็จพระนารายณ์มหาราชแห่งราชวงศ์ปราสาททอง เมื่อตอนต้นราชวงศ์ด้วย ในช่วงปลายของราชวงศ์ สมเด็จพระที่นั่งสุริยาศน์อมรินทร์ (พระเจ้าเอกทัศ) ต้องเผชิญหน้ากับศึกภายนอกจากกองทัพอังวะจากราชวงศ์โกนบองซึ่งยกมาจากทางเหนือและใต้จนล้อมกรุงศรีอยุธยานาน 1 ปี 2 เดือนจนกระทั่งกรุงศรีอยุธยาแตกในที่สุด เมื่อสมเด็จพระที่นั่งสุริยาศน์อมรินทร์ทรงสวรรคตในช่วงเสียกรุงศรีอยุธยาเป็นครั้งที่สองจึงถือว่าเป็นอันสิ้นสุดลงของราชวงศ์บ้านพลูหลวง
ดูเพิ่ม

รายพระนามพระมหากษัตริย์ไทย
Busakorn Lailert. “The Ban Phlu Luang Dynasty 1688-1767: A Study of the Thai Monarchy During the Closing Years of the Ayuthya Period.” Ph.D. thesis, University of London, 1972.
สมเด็จพระศรีเสาวภาคย์

| สมเด็จพระศรีเสาวภาคย์> พระเจ้ากรุงศรีอยุธยา |
| --- | --- |
ครองราชย์: พ.ศ. 2153(1ปี)
ราชาภิเษก: พ.ศ. 2153 พระราชวัง
ก่อนหน้า: สมเด็จพระเอกาทศรถ
ถัดไป: สมเด็จพระเจ้าทรงธรรม

พระราชสมภพ: พ.ศ. 2128
สวรรคต: พ.ศ. 2153(26 พรรษา)
ราชวงศ์: สุโขทัย
พระราชบิดา: สมเด็จพระเอกาทศรถ
พระราชมารดา: พระอัครมเหสีไม่ปรากฏพระนาม
สมเด็จพระศรีเสาวภาคย์ หรือ สมเด็จพระสรรเพชญ์ที่ 4 มีพระนามเดิมว่า เจ้าฟ้าศรีเสาวภาคย์ เป็นกษัตริย์องค์ที่ 4 แห่งราชวงศ์สุโขทัย ครองราชย์ระยะสั้นเมื่อ พ.ศ. 2153 เจ้าฟ้าศรีเสาวภาคย์เป็นพระราชโอรสองค์เล็กของสมเด็จพระเอกาทศรถ มีพระเชษฐาคือเจ้าฟ้าสุทัศน์ ซึ่งได้รับสถาปนาเป็นพระมหาอุปราชเมื่อ พ.ศ. 2150 แต่เสด็จสวรรคตก่อนพระราชบิดาเนื่องจากทรงเสวยยาพิษ เจ้าฟ้าศรีเสาวภาคย์ในฐานะพระราชโอรสพระองค์ที่ 2 ได้รับการคาดหวังว่าพระองค์จะได้รับสถาปนาให้เป็นพระมหาอุปราช แต่สมเด็จพระเอกาทศรถมิได้ทรงตั้งพระองค์เป็นพระมหาอุปราชจนกระทั่งสวรรคตเมื่อประมาณ พ.ศ. 2153
พระราชประวัติ

สมเด็จพระศรีเสาวภาคย์ พระราชสมภพ เมื่อปี พ.ศ. 2128 ท่านเป็นพระราชโอรสพระองค์ที่ 2 ในสมเด็จพระเอกาทศรถ และมีพระเชษฐาที่ประสูติร่วมพระราชมารดา ได้แก่ เจ้าฟ้าสุทัศน์ ซึ่งดำรงตำแหน่งพระมหาอุปราช พระองค์ประชวรพระยอดจนเสียพระเนตรไปข้างหนึ่ง และมีพระบุคลิกค่อนข้างอ่อนแอและไม่สนพระทัยเกี่ยวกับราชการบ้านเมือง หลังจากที่สมเด็จพระเอกาทศรถเสด็จสวรรคตลง พระองค์ได้รับทูลเชิญให้ขึ้นครองราชย์ เมื่อปี พ.ศ. 2153 ทรงพระนามว่า สมเด็จพระสรรเพชญ์ที่ 4
ในรัชสมัยของพระองค์ ได้เกิดเหตุการณ์ร้ายแรงขึ้นในแผ่นดิน โดยเรือของชาวญี่ปุ่นที่เข้ามาค้าขาย ได้ปล้นราษฎร ได้บุกเข้าไปในพระนคร และเข้าไปในพระราชวังหลวง จับสมเด็จพระศรีเสาวภาคย์และบังคับให้ทรงปฏิญาณสัญญาว่ามิให้ผู้ใดทำร้ายพวกญี่ปุ่น แล้วได้ลงเรือแล่นหนีออกทะเล โดยนำตัวสมเด็จพระสังฆราชไปเป็นตัวประกันจนถึงปากน้ำ
เมื่อครองราชย์อยู่ได้ 1 ปี 2 เดือน พระศรีศิลป์และจมื่นศรีเสารักษ์ก็ร่วมกันนำกองกำลังเข้ายึดพระราชวังหลวง เมื่อทรงทราบก็ตกพระทัยอยู่ครู่หนึ่ง จึงตรัสว่า "เวราเราแล้วก็ตามเถิด แต่อย่าให้ลำบากเลย" พระองค์ถูกพันธนาการอย่างแน่นหนา จนรุ่งเช้าจึงให้พระภิกษุ 100 รูปมาบังสุกุล ถวายธูปเทียนขมา แล้วนำพระองค์ไปสำเร็จโทษด้วยท่อนจันทน์ ตรงกับปี พ.ศ. 2154 สิริพระชนมายุ 26 พรรษา พระบรมศพถูกนำไปฝังที่วัดโคกพระยา
ดูเพิ่ม

รายพระนามพระมหากษัตริย์ไทย
| ก่อนหน้า |  | สมเด็จพระศรีเสาวภาคย์ |  | ถัดไป |
| --- | --- | --- | --- | --- |
| สมเด็จพระเอกาทศรถ (พ.ศ. 2148-2153) |  |   พระเจ้ากรุงศรีอยุธยา  (ราชวงศ์สุโขทัย)   (พ.ศ. 2153) |  | สมเด็จพระเจ้าทรงธรรม (พ.ศ. 2153-2171) |
​
อำเภอภูเขียว

| อำเภอภูเขียว |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Phu Khiao
เขตรักษาพันธุ์สัตว์ป่าภูเขียว อยู่ในพื้นที่คาบเกี่ยว 3 อำเภอคือ อำเภอภูเขียว อำเภอคอนสาร และอำเภอเกษตรสมบูรณ์ และเป็นส่วนหนึ่งของผืนป่าอีสานตะวันตก
คำขวัญ: ภูเขียวเมืองแห่งศาลาพันห้อง หนองน้ำใหญ่ ไม้ตะโกงามล้ำ หม่ำเลิศรส ผ้าขิดสดสวย ร่ำรวยอ้อยหวาน
แผนที่จังหวัดชัยภูมิ เน้นอำเภอภูเขียว
พิกัด: 16°22′35″N 102°7′43″E﻿ / ﻿16.37639°N 102.12861°E﻿ / 16.37639; 102.12861
ประเทศ:  ไทย
จังหวัด: ชัยภูมิ
พื้นที่
 • ทั้งหมด: 801.8 ตร.กม. (309.6 ตร.ไมล์)
ประชากร (2564)
 • ทั้งหมด: 120,156 คน
 • ความหนาแน่น: 149.86 คน/ตร.กม. (388.1 คน/ตร.ไมล์)
รหัสไปรษณีย์ : 36110
รหัสภูมิศาสตร์: 3610
ที่ตั้งที่ว่าการ: ที่ว่าการอำเภอภูเขียว ถนนภูเขียว-ชุมแพ ตำบลผักปัง อำเภอภูเขียว จังหวัดชัยภูมิ 36110
 ส่วนหนึ่งของสารานุกรมประเทศไทย
ภูเขียว เป็นอำเภอในจังหวัดชัยภูมิ เดิมมีพื้นที่ถึง 7,058.82 ตารางกิโลเมตร (ร้อยละ 55.24 ของพื้นที่ทั้งจังหวัด) ครอบคลุมท้องที่ทั้งหมดของอำเภอภูเขียว อำเภอเกษตรสมบูรณ์ อำเภอแก้งคร้อ อำเภอคอนสาร อำเภอบ้านแท่น อำเภอภักดีชุมพล และบางส่วนของอำเภอเมืองชัยภูมิ
ภูเขาและป่าในเขตรักษาพันธุ์สัตว์ป่าภูเขียว เป็นป่าเบญจพรรณสลับเต็งรังที่หนาแน่นด้วยป่าไผ่ ป่าดิบแล้งกระจายตามหุบเขา หากดินตื้นก็จะเป็นป่าเต็งรังแทนที่
เขตรักษาพันธุ์สัตว์ป่าภูเขียว ดูแลด้านการอนุรักษ์สัตว์ป่า การเพาะเลี้ยง และการขยายพันธุ์สัตว์ป่า เช่น ไก่ฟ้าพญาลอ นกยูง เก้ง กวาง และเนื้อทราย เป็นต้น โดยปล่อยสัตว์ให้อาศัยอยู่อย่างเป็นธรรมชาติ สามารถสืบพันธุ์และขยายพันธุ์ได้เอง
ที่ตั้งและอาณาเขต

อำเภอภูเขียวมีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอชุมแพ (จังหวัดขอนแก่น)
ทิศตะวันออก ติดต่อกับอำเภอบ้านแท่น
ทิศใต้ ติดต่อกับอำเภอแก้งคร้อ
ทิศตะวันตก ติดต่อกับอำเภอเกษตรสมบูรณ์และอำเภอคอนสาร
การแบ่งเขตการปกครอง > การปกครองส่วนภูมิภาค

อำเภอภูเขียวแบ่งเขตการปกครองย่อยออกเป็น 11 ตำบล 155 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | ผักปัง |  |  |  |  | (Phak Pang) |  |  |  |  |  |  |  |  | 7. | โคกสะอาด |  |  |  |  | (Khok Sa-at) |  |
| 2. | กวางโจน |  |  |  |  | (Kwang Chon) |  |  |  |  |  |  |  |  | 8. | หนองตูม |  |  |  |  | (Nong Tum) |  |
| 3. | หนองคอนไทย |  |  |  |  | (Nong Khon Thai) |  |  |  |  |  |  |  |  | 9. | โอโล |  |  |  |  | (Olo) |  |
| 4. | บ้านแก้ง |  |  |  |  | (Ban Kaeng) |  |  |  |  |  |  |  |  | 10. | ธาตุทอง |  |  |  |  | (That Thong) |  |
| 5. | กุดยม |  |  |  |  | (Kut Yom) |  |  |  |  |  |  |  |  | 11. | บ้านดอน |  |  |  |  | (Ban Don) |  |
| 6. | บ้านเพชร |  |  |  |  | (Ban Phet) |  |  |  |  |  |  |  |  |  |  |  |  |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอภูเขียวประกอบด้วยองค์กรปกครองส่วนท้องถิ่น 13 แห่ง ได้แก่
เทศบาลตำบลภูเขียว ครอบคลุมพื้นที่บางส่วนของตำบลผักปัง
เทศบาลตำบลบ้านเพชรภูเขียว ครอบคลุมพื้นที่ตำบลบ้านเพชร (เฉพาะหมู่ที่ 2, 7-9 และบางส่วนของหมู่ที่ 1)
เทศบาลตำบลธาตุทอง ครอบคลุมพื้นที่ตำบลธาตุทองทั้งตำบล
เทศบาลตำบลบ้านแก้ง ครอบคลุมพื้นที่ตำบลบ้านแก้งทั้งตำบล
องค์การบริหารส่วนตำบลผักปัง ครอบคลุมพื้นที่ตำบลผักปัง (เฉพาะนอกเขตเทศบาลตำบลภูเขียว)
องค์การบริหารส่วนตำบลกวางโจน ครอบคลุมพื้นที่ตำบลกวางโจนทั้งตำบล
องค์การบริหารส่วนตำบลหนองคอนไทย ครอบคลุมพื้นที่ตำบลหนองคอนไทยทั้งตำบล
องค์การบริหารส่วนตำบลกุดยม ครอบคลุมพื้นที่ตำบลกุดยมทั้งตำบล
องค์การบริหารส่วนตำบลบ้านเพชร ครอบคลุมพื้นที่ตำบลบ้านเพชร (เฉพาะหมู่ที่ 3-6 และบางส่วนของหมู่ที่ 1)
องค์การบริหารส่วนตำบลโคกสะอาด ครอบคลุมพื้นที่ตำบลโคกสะอาดทั้งตำบล
องค์การบริหารส่วนตำบลหนองตูม ครอบคลุมพื้นที่ตำบลหนองตูมทั้งตำบล
องค์การบริหารส่วนตำบลโอโล ครอบคลุมพื้นที่ตำบลโอโลทั้งตำบล
องค์การบริหารส่วนตำบลบ้านดอน ครอบคลุมพื้นที่ตำบลบ้านดอนทั้งตำบล
สถานที่ราชการสำคัญ

โรงพยาบาลภูเขียวเฉลิมพระเกียรติ เดิมชื่อ "โรงพยาบาลภูเขียว" เป็นโรงพยาบาลทั่วไปขนาดเล็ก ขนาด 294 เตียง ประเภททุติยภูมิ มีเขตรับผิดชอบ 4 อำเภอ ได้แก่ ภูเขียว บ้านแท่น คอนสาร และเกษตรสมบูรณ์ จังหวัดชัยภูมิ ก่อตั้งขึ้นเมื่อปี พ.ศ. 2489 โดยคณะกรรมการอำเภอภูเขียว บริจาคที่ดิน 5 ไร่ สร้างเป็นสถานีอนามัยชั้น 2 เรือนไม้ ปัจจุบันโรงพยาบาลภูเขียวเฉลิมพระเกียรติ ตั้งอยู่ เลขที่ 149 หมู่ที่ 4 บ้านโนนทรายคำ ตำบลผักปัง อำเภอภูเขียว จังหวัดชัยภูมิ มีเนื้อที่ 48 ไร่ ซึ่งเป็นที่ราชพัสดุของกรมราชทัณฑ์
ปี พ.ศ. 2489 : สถานีอนามัยชั้น 2
ปี พ.ศ. 2510 : โรงพยาบาลชุมชน ขนาด 10 เตียง
ปี พ.ศ. 2519 : โรงพยาบาลชุมชน ขนาด 30 เตียง
ปี พ.ศ. 2526 : โรงพยาบาลชุมชน ขนาด 60 เตียง
ปี พ.ศ. 2539 : โรงพยาบาลชุมชน ขนาด 90 เตียง
ปี พ.ศ. 2555 : โรงพยาบาลชุมชนแม่ข่าย ขนาด 150 เตียง (M2)
ปี พ.ศ. 2559 : โรงพยาบาลทั่วไป ขนาด 294 เตียง
ศาลจังหวัดภูเขียว เป็นศาลยุติธรรมชั้นต้นที่ตั้งอยู่ในอำเภอภูเขียว มีอำนาจศาลตามที่พระราชบัญญัติจัดตั้งศาลจังหวัดชัยภูมิได้กำหนดไว้ มีอำนาจพิจารณาพิพากษาคดีแพ่งและคดีอาญา ทางราชการได้เห็นว่าอำเภอภูเขียวภูมิประเทศ กว้างขวางมีพลเมืองมาก (ประมาณเกือบสองแสนคน) และมีระยะห่างไกลจากตัวจังหวัดมาก การคมนาคมไม่สะดวกต้องเดินทางด้วยเท้าหรือช้าง ม้า เป็นพาหนะจึงได้ก่อตั้งที่ทำการ อัยการประจำศาลจังหวัด ศาลจังหวัด และเรือนจำประจำอำเภอภูเขียวขึ้น เนื่องจากศาลจังหวัดภูเขียว เดิมได้ก่อสร้างมาเป็นระยะเวลายาวนาน จึงมีสภาพเก่าและไม่มั่นคงแข็งแรง ประกอบกับในแต่ละวันได้มีประชาชนมาติดต่องานราชการจำนวนมาก ศาลจังหวัดภูเขียวเดิมแคบไม่เพียงพอที่จะให้บริการแก่ประชาชน ทางสำนักงานอัยการสูงสุดจึงได้ของบประมาณก่อสร้างที่ทำการแห่งใหม่จากทางราชการ และได้ก่อสร้างที่ทำการแห่งใหม่ขึ้น ณ บ้านโนนทรายคำ
สถานีตำรวจภูธรภูเขียว เลขที่ 100 หมู่ 1 ตำบลผักปัง โดยมีเขตอำนาจความรับผิดชอบในเขต 8 ตำบล 114 หมู่บ้าน ได้แก่ พื้นที่ตำบลผักปัง ตำบลกวางโจน ตำบลโคกสะอาด ตำบลหนองคอนไทย ตำบลหนองตูม ตำบลธาตุทอง ตำบลโอโล และตำบลกุดยม
สถานีตำรวจภูธรบ้านเพชร เลขที่ 128 หมู่ 8 ตำบลบ้านเพชร โดยมีเขตอำนาจความรับผิดชอบในเขต 2 ตำบล 20 หมู่บ้าน ได้แก่ พื้นที่ตำบลบ้านเพชร และตำบลบ้านดอน
สถานีตำรวจภูธรบ้านแก้ง เลขที่ 319 หมู่ 4 ตำบลบ้านแก้ง โดยมีเขตอำนาจความรับผิดชอบในเขต 1 ตำบล 21 หมู่บ้าน ได้แก่ พื้นที่ตำบลบ้านแก้ง
วัดและโบราณสถาน

ธาตุบ้านผักปัง (ธาตุกลางบ้าน) ลักษณะองค์ธาตุ เป็นรูปสี่เหลี่ยมจัตุรัส ขนาดกว้างประมาณด้านละ 1.20 เมตร สูงประมาณ 2.70 เมตร รอบองค์ธาตุมีอิฐเรียงอยู่ที่ระดับพื้นดิน เป็นรูปสี่เหลี่ยมผืนผ้า คล้ายเป็นพื้นฐานรองรับอีกชั้นหนึ่ง ขนาดกว้าง 3.50 เมตร ยาว 8.50 เมตร ด้านหน้าหรือด้านทิศตะวันออก ก่ออิฐยื่นคล้ายจะเป็นทางเข้า
ธาตุบ้านโนนธาตุงาม ตั้งวัดเมื่อ พ.ศ. 2483 สิ่งก่อสร้างที่สำคัญคือ ธาตุ 2 องค์ตั้งอยู่ห่างกันประมาณ 25.5 เมตร ปัจจุบันธาตุองค์ใหญ่พังทลายเหลือเพียงครึ่งองค์ ส่วนองค์เล็กยังคงสภาพรูปลักษณะศิลปกรรมให้เห็นอยู่บ้าง ส่วนปูนที่ฉาบกระเทาะออกเป็นส่วนใหญ่ รูปแบบศิลปกรรมเป็นธาตุแบบท้องถิ่นที่เรียกว่าเจดีย์ลาว อายุสมัยน่าจะอยู่ในช่วงปลายอยุธยาหรือต้นรัตนโกสินทร์ ธาตุองค์ที่ 1 เป็นธาตุก่อด้วยอิฐสอดินฉาบปูนและมีปูนปั้นประดับด้านนอกสภาพองค์ธาตุยังค่อนข้างสมบูรณ์ แต่ปูนปั้นประดับหลุดร่อนเกือบหมดเหลือเพียงปูนปั้นกลีบบัวหงายประดับอยู่บางส่วน ส่วนฐานจมดินลักษณะองค์ธาตุเป็นรูปสี่เหลี่ยมจัตุรัสขนาด 1.20 เมตร สูงประมาณ 2.70 เมตร รอบองค์ธาตุมีอิฐเรียงอยู่ที่ระดับพื้นดินเป็นรูปสี่เหลี่ยมผืนผ้าคล้ายเป็นพื้นฐานรองรับอีกชั้นหนึ่ง ขนาดกว้าง 3.50 เมตร ยาว 8.50 เมตร มีร่องรอยของใบเสมาหินปักเป็นกลุ่ม กลุ่มละ 3 ใบ ทุกด้านและที่มุมฐานทั้ง 4 ส่วนธาตุองค์ที่ 2 ลักษณะเป็นธาตุทรงสี่เหลี่ยมจัตุรัส ก่อด้วยอิฐสอดิน สภาพค่อนข้างชำรุดหักพังไม่เห็นรูปแบบเดิมที่ชัดเจน ไม่สามารถบอกได้ว่ามีการฉาบปูนด้านนอกหรือไม่ ขนาดขององค์ธาตุ กว้างและยาว 1.90 เมตร ส่วนสูงที่เหลืออยู่ประมาณ 2.20 เมตร
วัดพระธาตุหนองสามหมื่น ตั้งอยู่ที่หมู่ 1 ตำบลบ้านแก้ง เป็นโบราณสถานที่มีความสำคัญและน่าสนใจมากแห่งหนึ่งของชัยภูมิ ตั้งอยู่ที่บ้านแก้ง จากตัวเมืองชัยภูมิเดินทางไปตามทางหลวงหมายเลข 201 ผ่านอำเภอภูเขียวไปจนถึงบ้านหนองสองห้องระยะทางประมาณ 80 กิโลเมตร เลี้ยวซ้ายเข้าทางหลวงหมายเลข 2055 อีก 9 กิโลเมตรถึงบ้านแก้งและแยกซ้ายไปวัดพระธาตุหนองสามหมื่นอีกประมาณ 5 กิโลเมตร พระธาตุหนองสามหมื่น เรียกชื่อตามหนองน้ำ ซึ่งอยู่ห่างออกไปทางทิศตะวันตกเฉียงเหนือของวัด เป็นพระธาตุที่มีลักษณะสวยงาม และสมบูรณ์ที่สุดองค์หนึ่ง ไม่ปรากฏหลักฐานว่าสร้างขึ้นเมื่อใดแต่จากลักษณะทางด้านสถาปัตยกรรมและศิลปกรรมที่ปรากฏ เกิดจากการผสมผสานกันระหว่างศิลปะล้านนา ล้านช้าง และอยุธยา สันนิษฐานว่าสร้างขึ้นราวพุทธศตวรรษที่ 21-22 ในสมัยพระไชยเชษฐาธิราชแห่งราชอาณาจักรลาว  พระธาตุหนองสามหมื่นมีลักษณะเป็นเจดีย์ย่อมุมไม้สิบสอง ตั้งอยู่บนฐานเขียงรูปสี่เหลี่ยมจัตุรัส มีความสูงประมาณ 45 เมตร มีบันไดทางขึ้นทั้งสี่ด้าน เหนือฐานเขียงเป็นฐานบัวคว่ำบัวหงายรองรับองค์พระธาตุ ซึ่งมีซุ้มทั้งสี่ทิศ ประดิษฐานพระพุทธรูปปางรำพึง และปางลีลา ภายในองค์พระธาตุบรรจุพระบรมสารีริกธาตุของพระพุทธเจ้า รูปแบบดังกล่าวอาจเปรียบเทียบได้กับพระธาตุอื่นๆ ทั้งในนครเวียงจันทน์และในเขตไทย เช่น พระธาตุวัดเทพพล เมืองเวียงคุก จังหวัดหนองคาย พระธาตุศรีเมือง นครเวียงจันทน์ เป็นต้น
เขตรักษาพันธุ์สัตว์ป่าภูเขียว ดูแลด้านการอนุรักษ์สัตว์ป่า การเพาะเลี้ยง และการขยายพันธุ์สัตว์ป่า เช่น ไก่ฟ้าพญาลอ นกยูง เก้ง กวาง และเนื้อทราย เป็นต้น
เขตรักษาพันธุ์สัตว์ป่าภูเขียว เป็นแหล่งอาหารที่สำคัญของสัตว์กินพืช เมื่อปี พ.ศ. 2526 และ พ.ศ. 2535 โครงการอันเนื่องมาจากพระราชดำริในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้ปล่อยสัตว์ป่าคืนถิ่นในบริเวณนี้ เช่น เก้ง กวาง กระจง และนกต่าง ๆ มีการจัดทำดินโป่งเพื่อให้สัตว์มากิน
สัตว์ป่าในเขตรักษาพันธ์ุสัตว์ป่าภูเขียว
โกปาลิเบร์ตาโดเรส

| --- | --- |

ก่อตั้ง: ค.ศ. 1960
ภูมิภาค: ทวีปอเมริกาใต้ (คอนเมบอล)
จำนวนทีม: 38
ทีมชนะเลิศปัจจุบัน:  ฟลูมิเนนเซ่  (1 สมัย)
ทีมที่ประสบความสำเร็จที่สุด:  อินเดเปนเดียนเต (7 สมัย)
เว็บไซต์: เว็บไซต์ทางการ
 โกปาลิเบร์ตาโดเรส ฤดูกาล 2024
โกปาลิเบร์ตาโดเรสเดอาเมริกา (สเปน: Copa Libertadores de América) หรือ กอปาลีเบร์ตาโดริสดาอาแมรีกา (โปรตุเกส: Copa Libertadores da América) เป็นการแข่งขันฟุตบอลระหว่างสโมสรต่าง ๆ ในทวีปอเมริกาใต้ จัดขึ้นทุกปีโดยสมาพันธ์ฟุตบอลอเมริกาใต้ โดยชื่อการแข่งขันตั้งขึ้นเพื่อเป็นเกียรติแก่ โฮเซ เด ซาน มาร์ติน และซิมอน โบลิบาร์ ผู้นำในการประกาศเอกราชในประเทศแถบลาตินอเมริกาจากสเปนและโปรตุเกส ซึ่งเป็นที่รู้จักกันในนาม Libertadores
ปัจจุบันมีผู้สนับสนุนหลักในการแข่งขันคือบริดจสโตน จึงมีชื่อเรียกว่า โกปาบริดจสโตนลิเบร์ตาโดเรส
โดยตั้งแต่ปี ค.ศ. 1960–2004 ผู้ชนะจะได้สิทธิ์แข่งขันอินเตอร์คอนติเนนตัลคัพ และตั้งแต่ปี ค.ศ. 2005 เป็นต้นมา ผู้ชนะจะได้สิทธิ์แข่งขันฟีฟ่าคลับเวิลด์คัพในปลายปีที่แข่งขัน
ทำเนียบผู้ชนะเลิศ > ผู้ชนะเลิศ (จำแนกตามสโมสร)

| สโมสร | ชนะเลิศ | รองชนะเลิศ | ปีที่ได้ชนะเลิศ | ปีที่ได้รองชนะเลิศ |
| --- | --- | --- | --- | --- |
|  อินเดเปนดิเอนเต | 7 | 0 | 1964, 1965, 1972, 1973, 1974, 1975, 1984 | — |
|  โบกายูนิออร์ส | 6 | 6 | 1977, 1978, 2000, 2001, 2003, 2007 | 1963, 1979, 2004, 2012, 2018, 2023 |
|  เปญญาโรล | 5 | 5 | 1960, 1961, 1966, 1982, 1987 | 1962, 1965, 1970, 1983, 2011 |
|  ริเบร์เปลต | 4 | 3 | 1986, 1996, 2015, 2018 | 1966, 1976, 2019 |
|  เอสตูเดียนเตส | 4 | 1 | 1968, 1969, 1970, 2009 | 1971 |
|  โอลิมเปีย | 3 | 4 | 1979, 1990, 2002 | 1960, 1989, 1991, 2013 |
|  นาซิโอนัล | 3 | 3 | 1971, 1980, 1988 | 1964, 1967, 1969 |
|  เซาเปาลู | 3 | 3 | 1992, 1993, 2005 | 1974, 1994, 2006 |
|  ซังตุส | 3 | 1 | 1962, 1963, 2011 | 2003 |
|  กรูเซย์รู | 2 | 2 | 1976, 1997 | 1977, 2009 |
|  อาแลเกร็งซี | 2 | 2 | 1983, 1995 | 1984, 2007 |
|  อัตเลตีโกนาซีโอนัล | 2 | 1 | 1989, 2016 | 1995 |
|  อิงเตร์นาซีโยนัล | 2 | 1 | 2006, 2010 | 1980 |
|  ฟลาเม็งกู | 2 | 0 | 1981, 2019 | — |
|  ปัลเมย์รัส | 1 | 3 | 1999 | 1961, 1968, 2000 |
|  โกโล-โกโล | 1 | 1 | 1991 | 1973 |
|  ฟลูมิเนนเซ่ | 1 | 1 | 2023 | 2008 |
|  ราซินกลุบ | 1 | 0 | 1967 | — |
|  อาร์เคนตีโนสยูนีออร์ส | 1 | 0 | 1985 | — |
|  เบเลซ ซาร์สฟิลด์ | 1 | 0 | 1994 | — |
|  วัชกู ดา กามา | 1 | 0 | 1998 | — |
|  ออนเซกัลดัส | 1 | 0 | 2004 | — |
|  เอเลเดกู กีโต | 1 | 0 | 2008 | — |
|  คอรินเทียนส์ | 1 | 0 | 2012 | — |
|  อัตเลชีกูมีเนย์รู | 1 | 0 | 2013 | — |
|  ซานโลเรนโซ | 1 | 0 | 2014 | — |